Lubina Malinkowa wo wuznamje Małeho Wjelkowa přednošowała
Mały Wjelkow (CS/SN). W Małowjelkowskich sotrownjach přednošowaše minjenu sobotu Lubina Malinkowa na temu „Mały Wjelkow – serbski Ochranow“. Referentka rysowaše wuznam Friedricha Caspara von Gersdorfa. Wón bě takrjec ministerski prezident Łužicy a spěchowaše mjez Serbami narodne wozrodźenje. Gersdorf postara so wo to, zo so serbscy wučerjo a duchowni wukubłachu a zo so serbske knihi ćišćachu. Jako 1756 Małowjelkowske kubło bratrowskej wosadźe předachu, wuwi so Mały Wjelkow na jeje třeću městnosć po Ochranowje a Niskej. Mjeno Serbska Niska za Mały Wjelkow pak so njepřesadźi.
szl_Latn szl_Latn